C 157/10
LV
Eiropas Savienības Oficiālais Vēstnesis
3.5.2023.
42. mudina nākamo prezidentvalsti Spāniju rīkot augsta līmeņa debates par to, kāds impulss ir vajadzīgs ES līmenī, lai savlaicīgi īstenotu IAM.
Šīm debatēm Vispārējo lietu padomē būtu jānotiek ministru līmenī un jādod skaidrs signāls Eiropas Komisijai par IAM nozīmīgumu;
Problemātika un turpmākā virzība
43. uzsver, ka ir vajadzīga ciešāka saikne starp IAM un nacionālajiem atveseļošanas un noturības plāniem, jo galvenais šķērslis IAM īstenošanā 47 procentiem pilsētu un reģionu ir finansējums (7), un dalībvalstīm joprojām ir pieejami 225 miljardi EUR no ANM;
44. mudina arī visus pārvaldības līmeņus integrēt ilgtspējīgas attīstības mērķus savā budžetā un finanšu instrumentos, lai novērstu finansējuma trūkumu;
45. uzsver ES atbalsta nozīmi apmācības un spēju veidošanas pasākumu izstrādē, jo gan prasmes, gan personāla spējas ir problēma 44 % pilsētu un reģionu (8);
46. aicina mazos un vidējos uzņēmumus (MVU) izstrādāt un īstenot ilgtspējas stratēģijas savos uzņēmumos, jo tikai 24 % uzņēmumu pašlaik ir konkrēti plāni samazināt savu oglekļa pēdu (9); uzsver nepieciešamību atbalstīt MVU šajā procesā un pastiprināt attiecīgos pasākumus Eiropas, valstu, reģionālā un vietējā līmenī;
47. aicina nodrošināt labāku un strukturētāku koordināciju starp pārvaldības līmeņiem un ES rādīt piemēru, izmantojot arī iekļaujošāku Eiropas pusgada pārvaldību un strukturētu dialogu ar ieinteresētajām personām par IAM;
48. aicina ES iestādes uzņemties lielāku līderību komunikācijā par IAM.
Ne visas ieinteresētās personas pārzina satvaru, un IAM noteikšana par prioritāti gan Eiropas Savienības, gan valstu līmenī varētu palīdzēt stiprināt visu līmeņu politisko apņemšanos un vēl vairāk palielināt informētību par IAM;
49. pamatojoties uz ESAO ieteikumiem, ierosina izmantot ilgtspējīgas attīstības mērķus, lai par prioritāti noteiktu Eiropas sociālo tiesību pīlāra īstenošanu, sociālo un sabiedrisko pakalpojumu uzlabošanu sociāli nelabvēlīgā situācijā esošām grupām, stimulētu ēku dekarbonizāciju, paplašinātu riteņbraucēju, gājēju un elektrotransportlīdzekļu ilgtspējīgu infrastruktūru un veicinātu ieinteresēto personu līdzdalību IAM lokalizācijā atveseļošanas labad;
50. uzskata, ka papildus zaļajai taksonomijai un lai palīdzētu īstenot zaļo kursu, Komisijai būtu steidzami jānāk klajā ar priekšlikumu par sociālās taksonomijas izveidi.
Bez sociālās taksonomijas ieguldītājiem un uzņēmumiem nav skaidru norādījumu par to, kādi ieguldījumi sniedz pievienoto vērtību sociālajā ziņā.
Tas apgrūtina centienus finansēt sociāli motivētas darbības veselības aprūpes, sociālo mājokļu, sociālo pakalpojumu un citās jomās;
51. ierosina, ka ES iestādēm un dalībvalstīm būtu jāatbalsta un jāfinansē apmācības un izglītības iniciatīvu uzsākšana, lai veicinātu publisko struktūru un privāto organizāciju spēju veidošanu IAM ziņojumu un stratēģisko plānu izstrādē un īstenošanā;
52. uzsver, ka izglītība ir pamattiesības neatkarīgi no finansiālajām iespējām, un turklāt par izglītības nodrošināšanu atbildīgajiem valdības līmeņiem ierosina izglītības programmās ieviest ilgtspējīgākas attīstības koncepcijas, sākot ar pirmsskolas izglītības iestādēm un beidzot ar universitātes līmeni;
53. ierosina sākt ES iestāžu komunikācijas kampaņu, kas IAM sasniegšanu skaidri sasaistītu ar iedzīvotāju dzīves kvalitātes uzlabošanu visās teritorijās;
(7) (8) (9)
ESAO (2022) “The Sustainable Development Goals as a framework for COVID-19 recovery in cities and regions” (“Ilgtspējīgas attīstības mērķi kā satvars pilsētu un reģionu atveseļošanai pēc Covid-19”), OECD Regional Development Papers, No 26, OECD Publishing, Paris.
ESAO (2022) “The Sustainable Development Goals as a framework for COVID-19 recovery in cities and regions” (“Ilgtspējīgas attīstības mērķi kā satvars pilsētu un reģionu atveseļošanai pēc Covid-19”), OECD Regional Development Papers, No 26, OECD Publishing, Paris.
Eiropas Komisija, 2022. g.: Eirobarometrs: “EU SMEs working towards sustainability”: https://single-market-economy.ec.europa.eu/news/eurobarometer-eu-smes-working-towards-sustainability-2022-03-28_en.